HS-analyysi: Jo ensi vuosi voi tuoda sähkö­autojen läpi­murron, mikä tarkoittaisi Antti Rinteen vero­pelkojen toteutumista

Pääministeri Antti Rinne kertoi HS:n haastattelussa pelkonsa liikenteen verotulojen vähentymisestä. Muutoksen nopeus voi yllättää valtionkin, kirjoittaa HS:n taloustoimittaja Tuomas Niskakangas.

Pääministeri Antti Rinteen haastattelu lauantain Helsingin Sanomissa nosti esiin liikenteen verotuksen pirullisen ongelman, jota on pelätty jo pitkään.

Mitä paremmin päästöjä onnistutaan vähentämään, sitä enemmän valtio köyhtyy.

Liikenteen verotus on pitkälti päästöpohjaista. Autovero, polttoainevero ja ajoneuvovero on järjestetty niin, että niitä maksetaan sitä enemmän, mitä enemmän päästöjä syntyy.